கேள்வி: மெர்டேக்கா சதுக்கம் பற்றி தகவல் சொல்.
பதில்: Image:Dataran Merdeka.jpg மையத்திலுள்ள தடரன் மெர்டெக்கா]] விடுதலை சதுக்கம் என்ற பொருள்படும் மெர்டெக்கா சதுக்கம் (மலாய் மொழி: ''Dataran Merdeka'') மலேசியாவின் தலைநகர் கோலாலம்பூர் அமைந்துள்ளது. சுல்தான் அப்துல் சமத் கட்டிடத்தின் எதிரே அமைந்துள்ளது. ஆகத்து 31, 1957 அன்று விடுதலை பெற்ற நள்ளிரவு 12 மணிக்கு இங்குதான் ஐக்கிய இராச்சியம் கொடி இறக்கப்பட்டு முதன்முதலாக மலேசியக் கொடி ஏற்றப்பட்டது. அந்த நாள்முதல் ஆண்டுதோறும் இங்கு ''மெர்டெக்கா பேரணி'' எனப்படும் தேசிய நாள் அணிவகுப்பு நடத்தப்படுகிறது.
கேள்வி: மெர்டேக்கா சதுக்கம் - வரலாறு பற்றி விளக்கவும்.
பதில்: முன்னதாக ''சிலாங்கூர் கிளப் படாங்'' அல்லது சுருக்கமாக ''படாங்'' என்று அழைக்கப்பட்டது. சிலாங்கூர் கிளப்பின் (தற்போது ரோயல் சிலாங்கூர் கிளப்) துடுப்பாட்ட மைதானமாக இருந்தது. இதற்கு முன்பாக கம்பீரமாக எழுந்து நிற்கும் சுல்தான் அப்துல் சமது கட்டிடம் பிரித்தானியர்களால் கட்டப்பட்ட குறிப்பிடத்தக்க கட்டிடங்களில் ஒன்றாகும். இந்திய மொகலாய கட்டிட வடிவமைப்பால் ஈர்க்கப்பட்ட ஏ. சி. நார்மன் வடிவமைத்த இந்தக் கட்டிடம் 1897ஆம் ஆண்டில் கட்டி முடிக்கப்பட்டது. சிலாங்கூர் மாநில தலைமைச் செயலகமும் பின்னர் உச்சநீதி மன்றமும் இயங்கிய இக்கட்டிடம் பல ஆண்டுகளாக பயன்படுத்தப்படாது இருந்தது. தற்போது பாரம்பரியம்,பண்பாடு மற்றும் கலைக்கான அமைச்சகம் இங்கு இயங்கி வருகிறது. விடுதலைச் சதுக்கத்தைச் சுற்றியள்ள மைதானத்திற்கு ''தடரன் மெர்டெக்கா'' என்று சனவரி 1, 1990இல் பெயரிடப்பட்டது.